Diari Oficial de la Generalitat Valenciana


Sumari del DOGV 2459, del 28-02-1995 (1995/833980)

RESOLUCIÓ de 5 de desembre de 1994, de la Direcció General d'Indústria i Energia, per la qual s'aprova el projecte d'execució de la línia elèctrica aèria d'alta tensió de 132 kV entre la ST Benidorm Nord i la L/Benidorm-la Nucia.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2459

Data del DOGV
:   28-02-1995

Secció del DOGV
:   ALTRES DISPOSICIONS

Número del document
:   1995/833980


Data del document
:   05-12-1994

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIó de 5 de desembre de 1994, de la Direcció General d'Indústria i Energia, per la qual s'aprova el projecte d'execució de la línia elèctrica aèria d'alta tensió de 132 kV entre la ST Benidorm Nord i la L/Benidorm-la Nucia.   
Vist l'expedient incoat pel Servei Territorial d'Indústria i Energia d'Alacant a instància d'Iberdrola, SA, relatiu a la instal·lació d'una línia elèctrica aèria d'alta tensió de 132 kV entre la ST Benidorm Nord i la L/Benidorm-la Nucia.  
Considerant que la sol·licitud d'autorització indicada ha seguit la tramitació establerta en el Decret 2617/1966, de 20 d'octubre, sobre autorització d'instal·lacions elèctriques i en el Decret 2619/1966 d'aqueixa mateixa data, sobre expropiació forçosa en matèria d'instal·lacions elèctriques.  
Considerant que per resolució de 13 de juliol de 1992, de la Direcció General d'Indústria i Energia, s'autoritzà la línia elèctrica aèria d'alta tensió de 132 kV entre la L/ Benidorm-la Nucia i l'ET Benidorm Nord i se'n declarà en concret la utilitat.  
Considerant que la finalitat que es persegueix amb l'establiment de la línia és la millora del subministrament d'energia elèctrica a la zona.  
Vist l'informe emés per l'òrgan instructor de l'expedient.  
Aquesta Direcció General resol:  
Primer  
Aprovar el projecte d'execució de la línia elèctrica aèria d'alta tensió de 132 kV entre la ST Benidorm Nord i la L/Benidorm La Nucia d'Iberdrola, SA, les característiques principals de la qual són les següents:  
- Tensió: 132 kV  
- Origen: L/Benidorm-La Nucia  
- Final: ST Benidorm Nord  
- Longitud: 4,8 km en recorregut pel termini municipal de Benidorm.  
- Suports estructura metàl·lica  
- Conductor aluminio-acer 281,1 mm2 de secció (Al 241,68 mm2 + Ac 39,42 mm2)  
- Dos cables de terra d'acer galvanitzat de 50 mm2 de secció  
- Aïllament cadena de 10 aïlladors de disc de vidre E 100/127 de caperutxa i tija.  
- Capacitat de transport màxima 131 MVA.  
I ho sotmet a les següents condicions :  
1. Les obres s'hauran de realitzar d'acord amb el projecte presentat.  
2. El termini de posada en marxa serà de sis mesos comptadors a partir de la notificació d'aquesta resolució.  
3. El titular comunicarà la terminació de les obres al Servei Territorial d'Indústria i Energia d'Alacant a efectes de reconeixement definitiu i extensió de l'acta de posada en marxa.  
4. L'administració deixarà sense efecte aquesta resolució en qualsevol moment en què observe l'incompliment de les condicions que s'hi imposen.  
5. El que es disposa en aquesta resolució s'entén sense perjudici d'aquelles altres autoritzacions o llicències que resulten preceptives per al funcionament de les instal·lacions.  
Contra aquesta resolució, que no posa fi a la via administrativa, podrà interposar-s'hi un recurs ordinari davant el conseller d'Indústria, Comerç i Turisme, en el termini d'un mes comptador a partir del dia de la notificació d'aquesta resolució, de conformitat amb el que es disposa en l'article 114 en relació amb el 48 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 5 de desembre de 1994.- La directora general d'Indústria i Energia: Celeste Juan Millet.